આ સરોવરનાં જળ સેન્ટ લૉરેન્સ નદી મારફતે એટલાન્ટિક મહાસાગરમાં ઠલવાય છે. તે તેના નૈઋત્ય ભાગમાં ઈરી સરોવર સાથે નાયગરા નદી અને વેલૅન્ડ નહેર મારફતે જોડાયેલું છે; હડસન નદી અને ન્યૂયોર્ક શહેર સાથે ઈરી નહેર, જેનેસી નદી અને ઓસવેગો નહેર મારફતે જોડાયેલું છે. બ્લૅક, જેનેસી, ઓસવેગો, ટ્રન્ટ અને હમ્બર નદીઓ આ સરોવરમાં ઠલવાય છે. તેના કાંઠા પર સારાં બારાં પણ છે. મુખ્ય બંદરોમાં ન્યૂયૉર્કનાં રોચેસ્ટર અને ઓસવેગોનો સમાવેશ થાય છે; તથા કૅનેડાનાં હોબોર્ગ, હેમિલ્ટન અને કિંગ્સ્ટનનો સમાવેશ થાય છે.